|  |  |  |
| --- | --- | --- |
| data-cke-saved-src=http://arek.uni-obuda.hu/files/images/OE%20C%C3%8DMER%20KICSI.jpg | **A leginnovatívabb szakdolgozat/diplomamunka**  **pályázati kiírás**  **Óbudai Egyetem**  **pályázatot hirdet**  **Az innovatív szakdolgozatok díjazására**   * **rövidített pályázati kiírás** | [https://encrypted-tbn2.gstatic.com/images?q=tbn:ANd9GcTssT-7BtouUf6OtsPPnF5JG9SVRkrtngCaaKbb71Ib9DxYdwmX2Q](http://www.google.hu/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwiGkq-5mpjNAhVHDxoKHSJtC4QQjRwIBw&url=http://www.perued.net/vnews/display.v/SEC/Parkside|Graduation&bvm=bv.124088155,d.bGs&psig=AFQjCNFhgqgHT1WMvysyaUEDOB2ZZle1fQ&ust=1465467577628774) |

**Megemelt díjazás**

Az innovatív ötleteket tartalmazó szakdolgozatok és diplomamunkák elismerésére és a megvalósítás ösztönzésére az Egyetem mind az alapképzésben, mind a mesterképzésben 3 kategóriában ad ki díjakat ismét a korábbiaknál 100%-kal magasabb értékben **(I. díj: 300 eFt, II. díj: 150 eFt, III. díj: 100 eFt)**

A szakdolgozatban/diplomamunkában ismertetett ötlet témáját illetően megkötés nincs, az vonatkozhat egy piacképes szolgáltatás létrehozására, vagy egy termék kifejlesztésére, bevezetésére, illetve dizájnra[[1]](#footnote-2).

**A pályázatok benyújtásának határideje és módja**

2018. július 15. 24.00 óra

A pályázatot egy „A leginnovatívabb szakdolgozat alapképzés - Pályázat” vagy „A leginnovatívabb diplomamunka mesterképzés - Pályázat” tárgyú emailben kell elküldeni az innovacio@uni-obuda.hu email-címre. Az email csatolmánya legyen két PDF formátumú fájl, amely tartalmazza a pályázati dokumentációt és a szakdolgozatot, PDF formátumban. A pályázati dokumentáció tartalmazza:

* a pályázó(k) nevét, Neptun-kódját, a kar és a szak, valamint az évfolyam pontos megnevezését, a tanulmányok kezdetét és befejezését, a konzulensek nevét és e-mail címét,
* a pályázó email címét, mobiltelefon számát,
* a pályázat címét,
* a pályázati összefoglalót, ami az alábbi pontokból áll (pontonként min 10, max 15 sor, 11 pontos karakterekkel)
  + a szakdolgozat/diplomamunka összefoglalója,
  + a probléma, piaci vagy társadalmi igény leírása, amire a szakdolgozat/diplomamunka megoldást ad,
  + a megoldás ismertetése, kiemelve az innovatív elemeket,
  + előnyök a létező hasonló megoldásokkal szemben, a piac ismertetése,
  + gazdasági számítás a megoldásról, üzleti (bevételi) modell,
  + tervezett további lépések a hasznosításra.

**A legfontosabb értékelési szempontok:**

* a szakdolgozatban/diplomamunkában leírt ötlet innovativitása, újszerűsége,
* a fejlesztés piacképessége, piaci hiánypótló szerepe,
* a gazdasági számítás megalapozottsága,
* a kidolgozottság mértéke és annak színvonala,
* az értékelésben jelentős súllyal kerül figyelembevételre a pályázati összefoglaló.

**A pályázattal kapcsolatosan további információk**

Az információk elérhetők a.  [uni-obuda.hu/palyazatok/leginnovativabb-szakdolgozat](http://uni-obuda.hu/palyazatok/leginnovativabb-szakdolgozat) weboldalon.

Budapest, 2018. június 18.

Korányi László

Innovációs igazgató

1. * **Termék innováció:** Olyan termék vagy szolgáltatás, ami új vagy jelentősen jobb a réginél. Ez magában foglalja mindazokat a jelentősebb továbbfejlesztéseket, amelyek a technikai specifikációban, a komponensekben, az anyagokban, a termékbe beépített szoftverben, a termék felhasználó-barát jellegében vagy más funkcionális jellemzőkben nyilvánulnak meg.
   * **Eljárás innováció:** Az eljárás-innováció új, vagy jelentősen megújított termelési vagy szállítási módszer megvalósítása. Felöleli a technikákban, a berendezésekben és/vagy a szoftverben megvalósított jelentős változásokat.
   * **Marketing innováció:** Olyan új marketing módszer, ami magában foglalja a termék dizájnjában, csomagolásában, a termék piacra vitelében, reklámozásában vagy árazási modelljében megvalósított jelentős változtatásokat.
   * **Szervezési, szervezeti innováció:** az üzleti gyakorlatban, munkahelyszervezésben vagy a külső kapcsolatokban használható új szervezési-szervezeti módszerek. (OECD Oslo Kézikönyv)

   [↑](#footnote-ref-2)